หลักสูตรพัฒนาการศึกษาขั้นพื้นฐาน

ยุคเปลี่ยนแปลงการปกครองจนถึงปัจจุบัน (พ.ศ. ๒๔๗๕ – ปัจจุบัน)

 ในยุคนี้มีการพัฒนาหลักสูตรกันอย่างต่อเนื่องและบ่อยมาก เพื่อให้ทันกับสถานการณ์ของโลกยุค

ปัจจุบันที่มีการเปลี่ยนแปลงอย่างรวดเร็ว มีแผนการศึกษาของชาติเกิดขึ้นหลายฉบับ และมีการประกาศใช้

หลักสูตรอยู่หลายครั้ง และครั้งล่าสุดเราได้ประกาศใช้พระราชบัญญัติการศึกษาแห่งชาติ พุทธศักราช ๒๕๔๒ ขึ้น และมีหลักสูตรการศึกษาขั้นพื้นฐาน พุทธศักราช ๒๕๔๔ ใช้ และล่าสุดได้มีการปรับปรุงหลักนี้ใหม่ เป็น หลักสูตรการศึกษาขั้นพื้นฐาน พุทธศักราชการ ๒๕๕๔ (ฉบับปรับปรุง ๒๕๕๑) ซึ่งจะได้ใช้ทั่วประเทศใน ปีการศึกษา ๒๕๕๔ จากรายละเอียดที่ได้นำเสนอมาแต่ต้นตั้งแต่หลักสูตรยุคก่อนกรุงสุโขทัยมาจนถึงหลักสูตรยุคปัจจุบัน จะพบว่าหลักสูตรการศึกษาของไทยนั้นเดิมหลักสูตรการศึกษาเป็นหลักสูตรเพื่อดำรงชีวิตตามบริบทของตน หรือการศึกษาเพื่อชีวิต (Education is Life) และหลักสูตรได้เน้นการสอนให้คนเป็นคนดีมีศีลธรรมตาม หลักธรรมทางพุทธศาสนา เพื่อความร่มเย็นของบ้านเมืองและประเทศชาติ มาถึงยุคปัจจุบันหลักสูตรมีการ กำหนดและบรรจุเนื้อหากันอย่างกว้างขวาง เพื่อให้ทันกับโลกยุคโลกาภิวัฒน์ ซึ่งมีการแข่งขันกันสูงเพื่อให้ได้มา ซึ่งผลประโยชน์และค่าตอบแทนที่มากกว่า ดีกว่า และการศึกษาที่เป็นการศึกษาเพื่อชีวิต (Education is Life) มาเป็นการศึกษาเพื่อการแข่งขัน (Education is Competition) หลักสูตรที่กำหนดออกมาจึงมุ่งความเป็นเลิศ เป็นคนเก่ง มากกว่าสร้างผู้เรียนให้เป็นคนดีของสังคมและประเทศชาติ มีแต่องค์พระบาทสมเด็จพระเจ้าอยู่หัวเท่านั้นที่ท่านทรงยึดมั่นในหลักการศึกษาเพื่อชีวิต โดยคิดหลัก ทฤษฎีเศรษฐกิจพอเพียงขึ้นให้พสกนิกรของพระองค์ได้นำไปใช้เพื่อให้ดำรงชีวิตอยู่ได้ด้วยความสมเหตุสมผล มั่นคง และปลอดภัยจากพิษเศรษฐกิจ